Euporos (sochár)

Euporos (Euporos) bol starogrécky sochár.Lucia Guerrini: Enciclopedia dell’Arte Antica, Classica e Orientale, Roma 1959, Treccani, Euporos 

Sochár Euporos, syn Zópyra, bol činný pravdepodobne na prelome 2. a 1. stor. pred Kr. Zo skulptúrnej tvorby tohto umelca sa nezachovalo nič, ale počas archeologických vykopávok v tesálskom meste Larisa sa našiel jeho menom signovaný mramorový podstavec zo sochy.

Tento podstavec bol podľa nápisu (značne poškodeného) základňou sochy atléta, ktorý už ako chlapec zvíťazil na hrách Basileia (konali sa od roku 371 pred Kr. po bitke pri Leuktre v boiótskom meste Lebadeia) a neskôr na eleutherských, nemejských a na mnohých ďalších hrách.Inscriptiones Graecae, IG IX,2 614a Nápis podľa typu písma datujú do rozhrania 2. a 1. storočia pred Kr.

 Referencie a bibliografia 


Kategória:Sochári starovekého Grécka